
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

     От Димитър Николов Николов,

                                             Кмет на Община Бургас

Относно: Приемане на Годишна програма за общинска туристическа реклама на Община Бургас за 2017 година.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
   
С настоящата докладна записка предлагам на Вашето внимание Годишна програма за общинска туристическа реклама на Община Бургас за 2017 година. 

В съответствие с разпоредбата на чл. 12, т.1, от Закона за туризма (ЗТ), програмата за развитие на туризма на територията на общината, разработена в съответствие с приоритетите на областната стратегия, маркетинговата стратегия на туристическия район и съобразно местните туристически ресурси и потребности и в частност рекламата на туристическия продукт на общината, включително участие на туристически борси и изложения по чл. 11, ал.2, т.6, следва да бъдат приети от Общинския съвет.

Програмата се внася за приемане от Общинския съвет, след нейното одобрение от Консултативния съвет по туризъм (арг. чл. 13, ал. 1 ЗТ). 
В изпълнение на посочените разпоредбите, Консултативният съвет по въпросите на туризма към Кмета на Община Бургас, на свое редовно заседание, проведено на 08.02.2017 г., обсъди и одобри Годишната програма за общинска туристическа реклама на Община Бургас за 2017 година. 

Годишната  програма за общинска туристическа реклама на Община Бургас за 2017 година съдържа:
1. Цели на Годишната програма;
2. Маркетингови и комуникационни цели;

3. Маркетингови дейности
Акценти на програмата са:
1. Утвърждаване  и  повишаване  на  присъствието  на  традиционните  целеви пазари и привличане на нови перспективни пазари;

2. Стимулиране на вътрешния туризъм;
3. Активно използване на онлайн маркетинг инструменти;
4. Утвърждаване на традиционния летен продукт (морски и рекреативен туризъм);
5. Развитие на специализираните видове туризъм: културно – исторически, круизен и яхтен туризъм, фестивален туризъм, спортен туризъм, конгресен и конферентен туризъм, градски туризъм, крайноседмичен туризъм, маршрутно-познавателен туризъм, екологичен туризъм, религиозен туризъм, селски туризъм.

Предвид изложеното и на основание чл. 21, ал.1, т.12 от Закона за местното самоуправление и местната администрация и във връзка с чл.11, ал.2, т.6 от Закона за туризма, предлагам Общински съвет - Бургас да приеме следното
РЕШЕНИЕ:
Приема Годишна програма за общинска туристическа реклама на Община Бургас за 2017 година, одобрена от Консултативния съвет по въпросите на туризма към Кмета на Община Бургас . 
С  уважение,

ДИМИТЪР НИКОЛОВ
Кмет на Община Бургас
